kardosdrur/scandi-wiki huggingface dataset:
Fatema Mernissi

Fatema Mernissi (1940-2015) var en verdenskendt marokkansk feministisk forfatter og sociolog samt filosof.

Fatema Mernissi er kendt som den vigtigste repræsentant for den islamiske feminisme. Hun var først og fremmest interesseret i at forså kvinders rolle i Islam, og hun argumenterede for ligestilling på baggrund af koranen. Således mente hun, at koranen gav grundlag for ligestilling mellem mænd og kvinder, men at denne tanke var gledet ud af den historiske islam, der var blevet kvindeundertrykkende.

Hun er blevet en vigtig inspiration for mange muslimske feminister i hele verden, og i 2004 modtog hun Erasmus prisen. Hendes bøger er oversat til mere end 30 sprog, og mange af hendes bøger er oversat til engelsk. Hendes bog ‘Grænseløse drømme’ er oversat til dansk.

Bøger på fransk og engelsk 

 1975: Beyond the Veil: Male-Female Dynamics in a Muslim Society. revised ed. 1985, 1987, reprinted London: Saqi Books. ISBN 0-86356-412-7
 1983: Le Maroc raconté par ses femmes.
 1984: L’amour dans les pays musulmans
 1985: Femmes du Gharb
 1987: Le harem politique – Le Prophète et les femmes (trans. 1992: The Veil and the Male Elite: A Feminist Interpretation of Islam. New York: Basic Books. ISBN 978-0201-63221-7)
 1988: Shahrazad n’est pas marocaine
 1990: Sultanes oubliées – Femmes chefs d’Etat en Islam (trans. 1993: Forgotten Queens of Islam)
 1992: La Peur-Modernité
 1993: Women’s Rebellion and Islamic Memory
 1994: The Harem Within (retitled. 1995: Dreams of Trespass – Tales of a Harem Girlhood New York: Perseus Books. ISBN 0-201-48937-6)
 1997: Les Aït-Débrouille
 1998: Etes-vous vacciné contre le Harem?
 2001: Scheherazade Goes West. New York: Washington Square Press. ISBN 0-7434-1243-5
 2002: Islam and Democracy: Fear of the Modern World. New York: Basic Books. ISBN 0-7382-0745-4
 2009: Les Femmes Du Maroc. Brooklyn: PowerHouse Books. ISBN 1-57687-491-5

Bøger på dansk 

 1994: Grænseløse drømme. Centrum,

Kilder 

Forfattere fra Marokko
Johannes Ludwig

Johannes Ludwig (født 14. februar 1986) er en tysk kælker. 

Ludwig opnåede sit første store resultat, da han vandt EM-bronze i stafet for blandede hold i 2010. I 2013 vandt han bronze i enerkælk ved både VM og EM, og i 2014 vandt han EM-sølv i enerkælk. I 2017 vandt han sin første internationale guldmedalje, der kom ved VM for blandede hold.

Han repræsenterede Tyskland ved vinter-OL 2018 i Pyeongchang, hvor stillede op i enerkælk og på det tyske blandede hold. I enerkælk opnåede han i de fire gennemløb to andenpladser, en sjetteplads og en fjortendeplads, hvilket akkurat var nok til at sikre ham den samlede tredjeplads og bronze efter østrigeren David Gleirscher, der vandt guld, og amerikaneren Chris Mazdzer på andenpladsen. Ludwig var blot to tusindedele af et sekund hurtigere end Dominik Fischnaller fra Italien på fjerdepladsen.  I holdkonkurrencen var tyskerne store favoritter, idet de stillede op med fire kælkere, der allerede havde vundet medaljer ved legene. Ludwig var anden kører efter Natalie Geisenberger, mens Tobias Wendl og Tobias Arlt på toerkælken sluttede af. De kørte samlet på 2.24,517 minutter og vandt løbet foran Canada med 2.24,872 og Østrig med 2.24,988 minutter.

I 2019 var Ludwig med til at vinde EM-sølv i stafet for blandede hold, og i 2020 vandt han VM-guld i samme disciplin, inden han ved EM i 2021 vandt EM-sølv i enerkælk.

Referencer

Eksterne henvisninger 
 

Personer fra Suhl 
Kælkere fra Tyskland
Deltagere for Tyskland ved vinter-OL 2018
Kælkere ved vinter-OL 2018
Medaljevindere ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2022
Medaljevindere ved vinter-OL 2022
Olympiske mestre fra Tyskland
Olympiske bronzemedaljevindere fra Tyskland
Dajana Eitberger

Dajana Eitberger (født 1. juli 1991) er en tysk kælker. 

Hun repræsentanterde Tyskland under vinter-OL 2018 i Pyeongchang, hvor hun vandt sølv i single for kvinder.

Referencer

Eksterne henvisninger 
 
 

.Kælkere fra Tyskland
Olympiske sølvmedaljevindere fra Tyskland
Kælkere ved vinter-OL 2018 
Medaljevindere ved vinter-OL 2018
Peter Penz

Peter Penz (født 5. april 1984) er en østrigsk kælker. 

Han repræsentererde Østrig  under vinter-OL 2014 i Sotsji, hvor han ble  nummer 19 i dobbelt.

Under vinter-OL 2018 i Pyeongchang kørte han på det østrigske hold, som vandt sølv i disciplinen double for mænd og på holdet som vandt bronze i holddisciplinen.

Referencer

Eksterne henvisninger 
 

 
Kælkere fra Østrig
Olympiske sølvmedaljevindere fra Østrig
Olympiske bronzemedaljevindere fra Østrig
Medaljevindere ved vinter-OL 2018
Kælkere ved vinter-OL 2018
Deltagere for Østrig ved vinter-OL 2018
Georg Fischler

Georg Fischler (født 3. juli 1985 i Hall in Tirol) er en østrigsk kælker. 

Han repræsentanterde Østrig under Vinter-OL 2014 i Sotsji, der han blev nummer 19 i double.

Under Vinter-OL 2018 i Pyeongchang kørte han på det østrigske hold, som vandt sølv i mændenes double og på holdet, som vandt bronze i holdkonkurrencen.

Referencer

Eksterne henvisninger 
 

 
Kælkere fra Østrig
Deltagere for Østrig ved vinter-OL 2014 
Deltagere for Østrig ved vinter-OL 2018 
Kælkere ved vinter-OL 2014
Kælkere ved vinter-OL 2018
Medaljevindere ved vinter-OL 2018
Olympiske sølvmedaljevindere fra Østrig 
Olympiske bronzemedaljevindere fra Østrig
Madeleine Egle

Madeleine Egle (født 21. august 1998) er en østrigsk kælker. 

Hun vandt bronze under vinter-OL 2018.

Referencer

Eksterne henvisninger 
 

Kælkere fra Østrig
Deltagere for Østrig ved vinter-OL 2018
Deltagere for Østrig ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Kælkere ved vinter-OL 2018
Kælkere ved vinter-OL 2022
Olympiske bronzemedaljevindere fra Østrig
Kælk under vinter-OL 2018 – Double

Double i kælk under vinter-OL 2018 fandt sted den 14. februar 2018.

Programoversigt 
Alle tider er (UTC+9).

Resultater

Eksterne henvisninger 
Official Results Book – Luge

Kælkning under vinter-OL 2018
Herslev (Kalundborg Kommune)

Herslev  er en landsby der ligger nord for Høng mellem Slagelse og Kalundborg.

Ved landsbyen ligger Herslev Bakke som er nogle kunstige bakker, hvor der er plantet nogle træ og buske.
Bakken er et rekreativt område for Herslevs indbygger og der er anlagt stier til både gående, cyklende og til rytter. 

I bakken ligger Omformerstation Herslev som er en del af den elektriske forbindelse over Storebælt der går mellem den og Omformerstation Fraugde der ligger ved Odense på Fyn.

Omformerstation ligger på linjen Højspændingsforbindelsen Asnæsværket-Bjæverskov som er en 400 kV højspændingsforbindelse der går mellem Asnæsværket via Bjæverskov og til Hovegård vest for København.

Etymologi 
De ældste navneformer er "Hersleff" og "Hærsleff". Forledet er formodentlig afledt af hær og efterleddet betyder "overladt område".

Historie 
Herslev omtales første gang 1215-41 som "de Hersleff" og 25. juni 1429 som "Hærsleff".

Herslev landsby bestod i 1682 af 16 gårde og 3 huse uden jord. Det samlede dyrkede areal udgjorde 439,1 tønder land skyldsat til 87,20 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Bent Søndergaard: Indledende studier over den nordiske stednavnetype lev (lov). Navnestudier udgivet af Institut for Navneforskning nr. 10. I kommission hos Akademisk Forlag. København 1972

Byer i Kalundborg Kommune
Videoslots

Videoslots er et online casino. Selskabet ligger i Malta og blev grundlagt i 2011. Det er licenseret af Malta Gaming Authority,  Swedish Gambling Authority (Spelinspektionen),  og Gambling Commission of the United Kingdom. De Danske Spillemyndigheder (Spillemyndigheden). De Italienske Spillemyndigheder (ADM) og De Spanske Spillemyndigheder (DGOJ).

Historie 
Videoslots er et online casino med mere end 4.000 spilleautomater. Det er baseret på Malta og blev grundlagt i 2011. Grundlægger og administrerende direktør er Alexander Stevendahl. Teknologiske aktiver til PKR.com, en online pokeroperatør, blev købt af VideoSlots i 2017.

Videoslots Awards, selskabets første årlige prisuddeling, blev afholdt i 2017. I 2018 blev de officiel partner for Malta Handball Association.

Videoslots nåede et forlig på 1 mio. £ i bøder med den britiske Gambling Commission (UKGC) tilsynsmyndighed i 2018 for historiske mangler ved at "placere effektive beskyttelsesforanstaltninger" inden for deres kasinosystem.

Referencer

Eksterne links 
 Officielt websted

Gamblingvirksomheder
Virksomheder fra Malta
Etableret i 2011
Henriette (flertydig)

Henriette er et pigenavn.

Henriette kan også referere til:
 Henriette (Minnesota) − en by i Pine County, Minnesota, USA
 Henriette (Sallgast) − en bydel i Sallgast, Brandenburg, Tyskland
Sophie Hedvig af Sachsen-Lauenburg

Sophie Hedvig af Sachsen-Lauenburg (24. maj 1601 – 21. marts 1660) var en tysk prinsesse, der var datter af hertug Frans 2. af Sachsen-Lauenburg og gift med hertug Philip af Slesvig-Holsten-Sønderborg-Glücksborg.

Biografi 

Sophie Hedvig blev født den 24. maj 1601 i Lauenburg i Sachsen-Lauenburg som datter af hertug Frans 2. af Sachsen-Lauenburg i hans ægteskab med Maria af Braunschweig-Wolfenbüttel.

Hun giftede sig den 23. maj 1624 i Amt Neuhaus nær Boizenburg med hertug Philip af Slesvig-Holsten-Sønderborg-Glücksborg, en søn af hertug Hans den Yngre af Slesvig-Holsten-Sønderborg. De fik fjorten børn.

Hertuginde Sophie Hedvig døde 58 år gammel den 21. marts 1660 på Glücksborg Slot. Hertug Philip overlevede sin hustru med 3 år og døde 79 år gammel den 27. september 1663.

Børn 
 Hans (23. juli 1625 – 4. december 1640)
 Frans (20. august 1626 – 3. august 1651)
 Christian (19. juni 1627 – 17. november 1698)
∞ Sybille Ursula af Braunschweig-Wolfenbüttel
∞ Agnes Hedvig af Slesvig-Holsten-Sønderborg-Plön
 Maria Elisabeth (1628–1664)
∞ Georg Albrecht af Brandenburg-Kulmbach
 Karl Albrecht (11. september 1629 – 26. november 1631)
 Sophie Hedvig (7. oktober 1630 – 27. september 1652) 
∞ Hertug Moritz 1. af Sachsen-Zeitz
 Adolf (21. oktober 1631 – 7. februar 1658)
 Augusta (27. juni 1633 – 26. maj 1701)
∞ Hertug Ernst Günther 1. af Slesvig-Holsten-Sønderborg-Augustenborg
 Christine (22. september 1634 – 20. maj 1701) 
∞ Hertug Christian 1. af Sachsen-Merseburg
 Dorothea Sophie (28. september 1636 – 6. august 1691) 
∞ Hertug Christian Ludvig af Braunschweig-Lüneburg
∞ Kurfyrst Frederik Vilhelm 1. af Brandenburg
 Magdalene (27. februar 1639 – 21. marts 1640)
 Hedvig (21. marts 1640 – 31. januar 1671)
 Anne Sabine (10. oktober 1641 – 20. juli 1642)
 Anne (14. januar 1643 – 24. februar 1644

Sønderborgske fyrstelige
Huset Askanien
Hertuginder af Glücksborg
Tencent

Tencent Holdings Limited er et kinesisk multinationalt konglomerat-holdingselskab grundlagt i 1998, hvis datterselskaber er specialiseret i forskellige internet-relaterede servicer og produkter, underholdning, kunstig intelligens og teknologi i både Kina og globalt.

Etableret i 1998
Elektronikvirksomheder fra Kina
Virksomheder i Shenzhen
Selskaber noteret på Hong Kong Stock Exchange
Softwarevirksomheder fra Kina
Alibaba Group

Alibaba Group Holding Limited (også kendt som Alibaba Group og som Alibaba) er et kinesisk multinationalt konglomerat-holdingselskab, der er specialiseret i e-handel, internet og teknologi. Selskabet blev grundlagt d. 4. april 1999 i Hangzhou, Zhejiang, og virksomheden tilbyder consumer-to-consumer- (C2C), business-to-consumer- (B2C) og business-to-business-servicer (B2B) via internetportaler, ligesom de tilbyder elektroniske betalingsløsninger, prisportaler og cloudcomputing-produkter. Virksomheden ejer og driver en række selskaber over hele verden inden for en lang række sektorer og er blevet udnævnt som en af verdens mest beundrede virksomheder af Fortune.

Referencer 

Etableret i 1999
Elektronikvirksomheder fra Kina
Konglomerater fra Kina
Selskaber noteret på Hong Kong Stock Exchange
Kristen Bjerre

Kristen Nørager Jakobsen Bjerre, ( født 17. maj 1869 på Kvisgaard i Fabjerg Sogn ved Lemvig, død 4. december 1943 i Bovbjerg) var en dansk maler. 

Kristen Bjerre, der var fætter til maleren Niels Bjerre, vendte efter uddannelsen på Kunstakademiet og Krøyers skole tilbage til fødeegnen og købte i 1891 Ferring Kro. På grund af havets nedbrydning blev kroen flyttet i 1901 og Bovbjerg Badehotel opført. Omkring badehotellet, som Bjerre drev indtil 1936, udfoldede sig et livligt kunstnerliv. En fornem karakteristik af hele miljøet har han givet i maleriet Udflugt, Den jyske Bevægelse. Med kirke og badehotel i baggrunden ses Niels Bjerre, Thøger Larsen, Jeppe Aakjær og Johan Skjoldborg på og ved charabancen klar til afgang og med Bjerre selv som kusk. Hoteldriften hindrede ham i at fordybe sig i maleriet, hvilket bevirkede hans talent ikke kom til fuld udfoldelse.

Eksterne henvisninger 

Malere fra Danmark
L.A. Guns

L.A. Guns er et amerikansk hård rock-band, som blev dannet i Los Angeles i 1983.

Medlemmer 
 Tracii Guns - guitarist
 Phil Lewis - vokalist
 Johnny Martin - bassist
 Ace Von Johnson - guitarist
 Scot Coogan - trommeslager

Diskografi 
 L.A. Guns (1988)
 Cocked & Loaded (1989)
 Hollywood Vampires (1991)
 Vicious Circle (1994)
 American Hardcore (1996)
 Shrinking Violet (1999)
 Man in the Moon (2001)
 Waking the Dead (2002)
 Tales from the Strip (2005)
 Hollywood Forever (2012)
 The Missing Peace (2017)
 The Devil You Know (2019)

Ekstern henvisning 
 Officiell hjemmeside 

Hård rock-grupper
Toni Eggert

Toni Eggert (født 12. maj 1988) er en tysk kælker, som har deltaget i konkurrencer siden 2008.

Han repræsentantermde Tyskland under vinter-OL 2014 i Sotsji, hvor han blev nummer 8 i double.

Under vinter-OL 2018 i Pyeongchang kørte han på det tyske hold, som vandt bronze i mændenes double.

Referencer

Eksterne henvisninger 
 

Personer fra Suhl
Kælkere fra Tyskland
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske sølvmedaljevindere fra Tyskland
Olympiske bronzemedaljevindere fra Tyskland
WeChat

WeChat er en kinesisk multifunktionel besked-, social medie- og mobilbetalings-app, som er udviklet af Tencent. Den blev lanceret i 2011 og blev en af verdens største mobile apps i 2018 med over 1 milliard aktive brugere hver måned. WeChat er blevet beskrevet som Kinas "app for alting" og en "super app" på grund af dens mange funktioner. På grund af dens popularitet bliver brugeraktivitet på WeChat brugt til masseovervågning i Kina. WeChat censurer emner, som er politisk følsomme i Kina.

Referencer

Eksterne henvisninger 
 

Betalingssystemer
Mobilapplikationer
Coolios diskografi

Den amerikanske rapper Coolios diskografi består af otte studiealbums, to opsamlingsalbums, 22 singler og 28 musikvideoer.

Albums

Studiealbums

Samarbejdsalbums 
 Ain't a Damn Thang Changed (med WC and the Maad Circle) (1991)

Opsamlingslabum

Singler

Som hovedkunstner

Gæsteoptræden

Soundtracks

Musikvideoer

Noter 

 A  "County Line" nåede ikke ind på Billboard Hot 100, men toppede som nummer 9 på Bubbling Under Hot 100 Singles chart, som fungerer som en forlængelse af Hot 100 med 25 sange.
 B  "I Remember" nåede ikke ind på Billboard Hot 100, men toppede som nummer 7 på Bubbling Under Hot 100 Singles chart, som fungerer som en forlængelse af Hot 100 med 25 sange.
 C  "Mama I'm in Love Wit' a Gangsta" nåede ikke ind på Billboard Hot 100, men toppede som nummer 19 på Bubbling Under Hot 100 Singles chart, som fungerer som en forlængelse af Hot 100 med 25 sange.

Referencer 

Diskografier
Stan Sloan

Stanley R. Sloan er en amerikansk skribent der beskæftiger sig med international politik, særligt NATO. Han har skrevet flere bøger og artikler om emnet.

Sloan begyndte sin karriere i Central Intelligence Agency (CIA) i 1967.
Fra 1975 og indtil sin pensionering i 1999 arbejdede han i Congressional Research Service (CRS) i forskellige stillinger.
Sloan er tilknyttet Middlebury College og det amerikanske Atlantic Council.

Flere
af Sloans værker har taget afsæt i Harlan Clevelands beskrivelse af NATO som en transatlantisk handel ("transatlantic bargain"), det vil sige hvor alliansen ses som "usentimentale beregninger af national selv-interesse på begge sider af Atlanten."

Sloan har givet ekspertudsagn til den amerikanske kongres.
Den 8. september 2018 talte han til en høring om NATO hvor han blandt andet kommenterede på byrdedelingen blandt alliancens medlemmer.

I den bredere danske offentlighed blev Sloan kendt i forbindelse med aflysningen af en international NATO-konference der skulle have været afholdt den 10. december 2019 i Danmark i anledning af 70-års jubilæuet for NATO.
Han var indbudt som taler af Atlantsammenslutningen, men efter at Carla Sands, den amerikanske ambassadør i Danmark, modsatte sig at Sloans deltagelse, så aflyste sammenslutningen arrangementet.

Som CIA-analytiker havde Sloan haft kontakt til journalisten Jørgen Dragsdahl mens han var USA-korrespondent for Dagbladet Information.
Ifølge Dragsdahl havde Sloan rådet ham til at tage til Wien i forbindelse med nedrustningsforhandlinger i 1980.
Dragsdahls Wien-rejse blev en af detaljerne diskuteret i injurie-retssagen mellem Dragsdahl og historikeren Bent Jensen.

Udvalgt bibliografi

Bøger

Artikler

Henvisninger 

Forfattere fra USA
Detva

Detva er en by i det centrale Slovakiet. Byen ligger i regionen Banská Bystrica. Den ligger kun 220 kilometer fra den slovakiske hovedstad Bratislava. Byen har et areal på 68,09 km² og en befolkning på  indbyggere.

Referencer

Eksterne links 
 

Byer i Slovakiet
Sascha Benecken

Sascha Benecken (født 14. februar 1990) er en tysk kælker.

Han repræsentanterde Tyskland under vinter-OL 2014 i Sotsji, hvor han blev nummer 8 i double.

Under vinter-OL 2018 i Pyeongchang kørte han på det tyske hold, som vandt bronze i mændenes double.

Referencer

Eksterne henvisninger 
 

Personer fra Suhl
Kælkere fra Tyskland
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske sølvmedaljevindere fra Tyskland
Olympiske bronzemedaljevindere fra Tyskland
Kunstnernes Statsunderstøttede Croquisskole

Kunstnernes Statsunderstøttede Croquisskole blev stiftet i december 1918 af følgende kunstnerorganisationer: Kvindelige Kunstneres Samfund (KKS), Malende Kunstneres Sammenslutning (MKS), Kunstnerforeningen af 18. November, Charlottenborgs Billedhuggere, Dansk Billedhuggersamfund, Billedhuggerforeningen og Grafisk Kunstnersamfund. Den 14. december 1918 bevilgede Folketingets finansudvalg støtten, som trådte i kraft 1919. Kunstnerorganisationerne havde i foråret 1918 indsendt en ansøgning om statstilskud til oprettelse og drift af en croquisskole efter principperne i Paris og andre kunstcentre for skoler til udvikling af kunstnere.

Den første leder af Kunstnernes Statsunderstøttede Croquisskole blev maleren og væveren Astrid Holm. Astrid Holm blev senere lærer på Kunstakademiets nyoprettede væveskole og blev dermed den første kvinde, der fik en undervisningspost på den statslige institution.

Croquisskolens første bestyrelse bestod af to kvinder og to mænd: fra Kvindelige Kunstneres Samfund billedhuggeren Anne Marie Carl-Nielsen og maleren Marie Henriques, og fra Malende Kunstneres Sammenslutning maleren Rasmus Christiansen. Fra Kunstnerforeningen af 18. November maleren Hans Henrik Schou. For medlemmerne af de organisationer, der stod bag stiftelsen, var adgangen til at tegne gratis. For øvrige kunstnere kostede det 75 øre pr. aften.

Det første år befandt Croquisskolen sig i lokaler i det tidligere Frederiks Hospital i Bredgade 68 i København. Herfra flyttedes i 1921 til lokaler i Den Priorske Atelierbygning i gården bag Bredgade 33. Skolen holdt åben hver dag fra kl. 19 til kl. 21, undtagen søndag.

Astrid Holm forblev leder indtil sin død i 1937, og maleren Gudrun Grove blev valgt som hendes efterfølger fra 1938. Senere ledere var malerne Kirsten Gye Sejg, Gudrun Lorenzen og Therese Dragshøj samt sluttelig billedkunstneren Jytte Augustesen. Trods den stramme økonomi gennem hele Croquisskolens levetid og opbrud og flytninger, bl.a. til ejendommen Nyhavn 18, formåede lederne at opretholde skolen som et attraktivt mødested for kunstnere og et inspirerende studiemiljø.

Den 31. december 1994 lukkede Kunstnernes Statsunderstøttede Croquisskole officielt.

Kilder 

 Abildgaard, Hanne: "Kunstnernes Statsunderstøttede Croquisskole 1918-1937: Baggrund, start og tidlige år". Webartikel 2018 på www.kks-kunst.dk/arkivet
 Olesdatter Bastiansen, Sofie: "Kunstnernes Statsunderstøttede Croquisskole 1938-1968. I studier af bevægelse og form." Webartikel 2018 på www.kks-kunst.dk/arkivet
 Udstillingskatalog 2019: "Astrid Holm & Co". Forskningsbaseret tekst af kunsthistoriker Hanne Abildgaard til udstilling på Øregaard Museum 12.09.2019-26.01.2020.

Referencer 

Etableret i 1918
Uddannelsesinstitutioner i Danmark
Smeltevandsaflejring

En smeltevandsaflejring er en landskabsformation, der består af lagdelt grus, sand eller ler, som er aflejret af smeltevand fra indlandsis eller fra en gletsjer.

Geologisk aflejring
Arrondering

Arrondering (fra fransk arrondir) er at samle jordtilliggender omkring en ejendom, i ældre tid typisk at en herregård søgte at samle sit fæstegods i nærheden af hovedgården eller omkring en ladegård. Arrondering kunne ske ved mageskifte eller køb.

Fordelene var dels, at det var lettere for godsejeren at bruge fæstebønderne til hoveri, når de boede tæt på hovedgården og dens marker, dels kunne godsejeren opnå skattefrihed for de ugedagsbønder, der boede indenfor samme sogn som hovedgården og endelig gav det godsejeren større handlefrihed, hvis han ejede samtlige fæstegårde i de enkelte landsbyer. Derfor søgte godserne at arrondere deres tilliggender frem for, at gårdene lå spredt som strøgods. Disse bestræbelser blev imidlertid modvirket af arveregler, der skulle sikre alle arvinger andele i det arvede gods, idet et samlet jordtilliggende derved kunne blive opdelt og ejerskabet fordelt på flere personer.

Noter

Litteratur 
 Karl-Erik Frandsen: "1536-ca. 1720" (i: Claus bjørn (red.): Det danske landbrugs historie II: 1536-1810; Landbohistorisk Selskab 1988; 
 Erland Porsmose: "Middelalder. O. 1000-1536" (i: Claus Bjørn (red.): Det danske landbrugs historie I: Oldtid og middelalder; Landbohistorisk Selskab, Odense 1988; ; s. 205-416)
 Fridlev Skrubbeltrang: Det danske Landbosamfund 1500-1800; Den danske historiske Forening 1978; 

Landbohistorie